CELEX: 62011CN0135
Language: sk
Date: 2011-03-18 00:00:00
Title: Vec C-135/11 P: Odvolanie podané 18. marca 2011 : IFAW Internationaler Tierschutz-Fonds gGmbH proti rozsudku Všeobecného súdu (ôsma komora) z  13. januára 2011 vo veci T-362/08, IFAW/Európska komisia

18.6.2011   
            
            
               SK
            
            
               Úradný vestník Európskej únie
            
            
               C 179/8
            
         Odvolanie podané 18. marca 2011: IFAW Internationaler Tierschutz-Fonds gGmbH proti rozsudku Všeobecného súdu (ôsma komora) z 13. januára 2011 vo veci T-362/08, IFAW/Európska komisia
   (Vec C-135/11 P)
   2011/C 179/14
   Jazyk konania: angličtina
   
      Účastníci konania
   
   
      Odvolateľka: IFAW Internationaler Tierschutz-Fonds gGmbH (v zastúpení: S. Crosby, advocaat, S. Santoro, avvocato)
   
      Ďalší účastníci konania: Európska komisia, Dánske kráľovstvo, Fínska republika, Švédske kráľovstvo
   
      Návrhy odvolateľky
   
   Odvolateľka navrhuje, aby Súdny dvor:
   
               —
            
            
               rozhodol, že napadnutý rozsudok vychádza z nesprávneho právneho posúdenia, a preto ho zrušil,
            
         
               —
            
            
               zrušil rozhodnutie Komisie o odmietnutí prístupu k listu Schrödera, a
            
         
               —
            
            
               zaviazal Komisiu nahradiť odvolateľke trovy obidvoch konaní podľa článku 69 Rokovacieho poriadku Súdneho dvora.
            
         
      Odvolacie dôvody a hlavné tvrdenia
   
   Odvolateľka tvrdí, že Všeobecný súd sa v napadnutom rozsudku dopustil nesprávneho právneho posúdenia tým, že
   
               —
            
            
               neuznal, že Komisia musí vykonať úplné preskúmanie toho, či dôvody, ktorých sa dovoláva členský štát v súvislosti s nezverejnením dokumentu, vychádzajú z niektorej z výnimiek podľa článku 4 nariadenia 1049/2001 (1), tým, že preverí obsah dokumentu vzhľadom na tieto výnimky, a
            
         
               —
            
            
               rozhodol, že bol oprávnený vykonať úplné preskúmanie odmietnutia prístupu bez toho, aby videl predmetný dokument.
            
         
      (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/003, s. 331).